ข้อบังคับสภาทนายความข้อบังคับสภาทนายความว่าด้วยการเงินและทรัพย์สินของสภาทนายความพ.ศ. ๒๕๔๗ โดยที่เป็นการสมควรแก้ไขปรับปรุงข้อบังคับเกี่ยวกับการบริหารการเงินและทรัพย์สินของสภาทนายความอาศัยอำนาจตามความในมาตรา ๑๕ มาตรา ๒๗ มาตรา ๗๒ และมาตรา ๘๑ แห่งพระราชบัญญัติทนายความพ.ศ. ๒๕๒๘ โดยความเห็นชอบของสภานายกพิเศษแห่งสภาทนายความ ตามมาตรา ๒๘ คณะกรรมการสภาทนายความออกข้อบังคับว่าด้วยการเงินและทรัพย์สินของสภาทนายความไว้ดังต่อไปนี้ข้อ๑ ข้อบังคับนี้เรียกว่า ข้อบังคับสภาทนายความว่าด้วยการเงินและทรัพย์สินของสภาทนายความ พ.ศ. ๒๕๔๗ข้อ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาข้อ๓ ให้ยกเลิก๑)ข้อบังคับสภาทนายความ ว่าด้วยการเก็บรักษา และการเบิกจ่ายเงินกองทุนช่วยเหลือประชาชนทางกฎหมายพ.ศ. ๒๕๓๐๒)ข้อบังคับสภาทนายความ ว่าด้วยการรับเงิน การจ่ายเงิน และการเก็บรักษาเงิน พ.ศ. ๒๕๔๒๓)ข้อบังคับสภาทนายความ ว่าด้วยการดำเนินการของสำนักงานสิทธิมนุษยชนสภาทนายความ พ.ศ.๒๕๔๓บรรดาข้อบังคับระเบียบ หรือคำสั่งอื่นใดของสภาทนายความในส่วนที่ได้กำหนดไว้แล้วในข้อบังคับนี้ หรือซึ่งขัดหรือแย้งกับข้อบังคับนี้ให้ใช้ข้อบังคับนี้แทนหมวด ๑ข้อความทั่วไป ข้อ๔ ในข้อบังคับนี้นายก หมายความว่า นายกสภาทนายความคณะกรรมการ หมายความว่า คณะกรรมการสภาทนายความอุปนายก หมายความว่า อุปนายกสภาทนายความเลขาธิการ หมายความว่า เลขาธิการสภาทนายความเหรัญญิก หมายความว่า เหรัญญิกสภาทนายความส่วนงาน หมายความว่า ส่วนงานของสภาทนายความตามข้อบังคับสภาทนายความว่าด้วยการแบ่งส่วนงานของสภาทนายความและอำนาจหน้าที่ของกรรมการสภาทนายความเจ้าหน้าที่การเงิน หมายความว่า เหรัญญิก หัวหน้าสำนักงานการเงินและบัญชีหรือพนักงานการเงินและบัญชีที่นายกสภาทนายความมีคำสั่งแต่งตั้งตามข้อบังคับว่าด้วยการพนักงานสภาทนายความพนักงาน หมายความว่า บุคคลซึ่งได้รับบรรจุแต่งตั้งในสภาทนายความโดยได้รับเงินเดือน ตามอัตราในข้อบังคับว่าด้วยการพนักงานของสภาทนายความข้อ๕ ให้ส่วนงานของสภาทนายความจัดทำงบประมาณ โดยแยกเป็นงบประมาณที่จะเบิกจากเงินอุดหนุนของรัฐบาลงบประมาณที่จะเบิกจากรายได้ของสภาทนายความ และงบประมาณที่จะเบิกจากเงินรายได้อื่น ๆของสภาทนายความเสนอต่อคณะกรรมการเพื่อขออนุมัติข้อ๖ งบประมาณรายจ่ายที่ตั้งจากรายได้ของสภาทนายความจะกำหนดให้มีเงินสำรองจ่าย เพื่อกรณีฉุกเฉินหรือจำเป็นก็ได้ การเบิกจ่ายต้องได้รับอนุมัติจากนายกเป็นคราวไปข้อ๗ ในกรณีที่ไม่สามารถปฏิบัติตามข้อบังคับนี้ได้และเป็นกรณีจำเป็นเร่งด่วนให้นายกพิจารณาอนุมัติ ให้ดำเนินการไปพลางก่อน แล้วจึงเสนอต่อคณะกรรมการเพื่อขออนุมัติข้อ๘ ในกรณีที่ส่วนงานหรือกิจการส่วนใดของสภาทนายความมีการบริหารงานการเงิน การจัดหารายได้ การใช้จ่ายเงินหรือก่อหนี้ผูกพันจากรายได้ของส่วนงานหรือของสภาทนายความที่มีลักษณะพิเศษซึ่งไม่สามารถปฏิบัติตามข้อบังคับนี้ได้ ให้นายกโดยความเห็นชอบจากคณะกรรมการมีอำนาจวางระเบียบเพื่อการนั้นได้ตามลักษณะและความเหมาะสมของแต่ละส่วนงานข้อ๙ ให้นายกรักษาการตามข้อบังคับนี้และให้มีอำนาจออกคำสั่งหรือประกาศของสภาทนายความกำหนดหลักเกณฑ์และแนวทางปฏิบัติให้เป็นไปตามข้อบังคับนี้ได้หมวด ๒รายรับ ข้อ๑๐ รายรับซึ่งเป็นรายได้ของสภาทนายความ คือรายได้ตามที่กำหนดไว้ในมาตรา๙ แห่งพระราชบัญญัติทนายความ พ.ศ. ๒๕๒๘หมวด ๓รายจ่าย ข้อ๑๑ สภาทนายความมีรายจ่ายประเภทต่าง ๆดังนี้๑)รายจ่ายเพื่อการบริหารในกิจการทั่วไปของสภาทนายความหรือส่วนงาน๒)รายจ่ายเพื่อส่งเสริมและจัดสวัสดิการแก่สมาชิกสภาทนายความ๓)รายจ่ายเพื่อสนับสนุนการให้การช่วยเหลือ แนะนำ เผยแพร่ และการศึกษาแก่ประชาชนทางกฎหมาย๔)รายจ่ายตามวัตถุประสงค์หรือเงื่อนไขของผู้บริจาค หรือตามความตกลงกับส่วนราชการ รัฐวิสาหกิจองค์กรอิสระ หรือหน่วยงานที่มีวัตถุประสงค์ในทำนองเดียวกันกับของสภาทนายความ๕)รายจ่ายอื่น ๆ เพื่อการดำเนินการตามวัตถุประสงค์ของสภาทนายความข้อ๑๒ การจ่ายเงินหรือก่อหนี้ผูกพันจากงบประมาณรายจ่ายให้กระทำได้ตามระเบียบที่คณะกรรมการกำหนด ทั้งนี้ ต้องไม่ขัดกับข้อบังคับสภาทนายความเกี่ยวกับเรื่องการเงินซึ่งได้ตราไว้แล้วหมวด ๔วิธีการงบประมาณ ข้อ๑๓ เงินงบประมาณรายจ่ายของปีงบประมาณใด ให้เบิกจ่ายภายในปีงบประมาณนั้นปีงบประมาณสำหรับเงินส่วนที่เป็นเงินอุดหนุนจากรัฐบาลให้ใช้ปีงบประมาณตามปีงบประมาณราชการปีงบประมาณสำหรับเงินส่วนที่เป็นเงินรายได้ของสภาทนายความและเงินอื่นๆ ให้มีกำหนดตั้งแต่วันที่ ๑ มกราคม ถึง ๓๑ ธันวาคม ของปีนั้นข้อ๑๔ การขออนุมัติกันเงินไว้เบิกเหลื่อมปีจากงบประมาณที่เบิกจากเงินรายได้ของสภาทนายความให้นายกเป็นผู้มีอำนาจอนุมัติแล้วรายงานในที่ประชุมคณะกรรมการเพื่อทราบ ทั้งนี้ ให้เป็นไปตามหลักเกณฑ์ที่คณะกรรมการสภาทนายความกำหนดข้อ๑๕ ให้นายกมีอำนาจอนุมัติให้ใช้เงินงบประมาณเหลือจ่ายในระหว่างปีงบประมาณได้แล้วให้รายงานในที่ประชุมคณะกรรมการเพื่อทราบหมวด ๕การรับเงิน การเก็บรักษาเงินและการจัดทำบัญชี ข้อ๑๖ การรับเงิน การเก็บรักษาเงิน และการจัดทำบัญชีของสภาทนายความหรือส่วนงานต่างๆ ในสภาทนายความให้เป็นไปตามข้อบังคับนี้หรือข้อบังคับหรือระเบียบอื่นที่สภาทนายความกำหนดเป็นการเฉพาะกรณีข้อ๑๗ ให้เจ้าหน้าที่การเงินเป็นเจ้าหน้าที่ในการรับเงินข้อ๑๘ การรับเงินรายได้ทุกประเภทจะหักไว้ใช้จ่ายเพื่อการใดก่อนนำส่งมิได้เว้นแต่การรับเงินรายได้จากค่าธรรมเนียมอันเกิดจากการดำเนินงานของสภาทนายความ ซึ่งได้กำหนดระเบียบการรับจ่ายเงินไว้เป็นพิเศษแล้วการรับเงินอุดหนุนของรัฐบาลให้นำข้อบังคับหรือระเบียบของกระทรวงการคลังกับส่วนราชการ ที่สนับสนุนงบอุดหนุนของรัฐบาลให้แก่สภาทนายความมาถือปฏิบัติโดยอนุโลมการรับเงินอื่นใดนอกเหนือจากเงินอุดหนุนของรัฐบาลให้เจ้าหน้าที่การเงินมีหน้าที่ในการรับเงิน ออกใบเสร็จรับเงินมอบให้ผู้ชำระเงินทุกครั้งใบเสร็จรับเงินให้เป็นไปตามแบบในระเบียบที่คณะกรรมการกำหนด แต่อย่างน้อยต้องมีหมายเลขกำกับเล่มและหมายเลขกำกับใบเสร็จรับเงินเรียงกันไปทุกฉบับและใบเสร็จรับเงินแต่ละฉบับอย่างน้อยต้องมีต้นฉบับและสำเนาโดยมอบต้นฉบับให้ผู้ชำระเงินและเก็บสำเนาไว้ในเล่ม ๑ ใบข้อ๑๙ ในการออกใบเสร็จรับเงินให้หัวหน้าสำนักงานการเงินและบัญชีหรือผู้ทำการแทน และเจ้าหน้าที่การเงินอื่น หรือพนักงานซึ่งเหรัญญิกมอบหมาย ลงนามในใบเสร็จรับเงินทุกครั้งข้อ๒๐ ให้เก็บเงินไว้ในที่ทำการได้ไม่เกิน ๑๐,๐๐๐ บาท ส่วนเงินรายรับให้นำฝากธนาคารทั้งหมดถ้าฝากไม่ทันในวันนั้น ให้นำฝากในวันทำการถัดไป และให้รายงานความล่าช้าต่อเหรัญญิกทันทีข้อ๒๑ การเก็บเงิน สมุดเช็ค สมุดบัญชี และหลักฐานการเงินอื่นใดให้เป็นไปตามระเบียบที่สภาทนายความกำหนดข้อ๒๒ ให้มีคณะกรรมการรักษาเงินคณะหนึ่งประกอบด้วยหัวหน้าสำนักงานการเงินและบัญชีเป็นกรรมการ และพนักงานซึ่งนายกแต่งตั้งอีกสองคนเป็นกรรมการให้คณะกรรมการรักษาเงินมีหน้าที่รับผิดชอบร่วมกัน ในการเก็บรักษาเงินที่เก็บรักษาไว้ณ สำนักงานสภาทนายความ และให้คณะกรรมการมอบหมายให้คณะกรรมการคนหนึ่งเป็นผู้ถือกุญแจสำหรับเปิด ปิดตู้นิรภัย หรือที่เก็บเงินข้อ๒๓ หน้าที่ของคณะกรรมการตามข้อ ๒๒ ให้เป็นไปตามที่กำหนดไว้ในระเบียบสภาทนายความข้อ๒๔ ให้สำนักงานการเงินและบัญชี จัดทำและเสนอรายงานรายรับรายจ่าย และฐานะทางการเงินของสภาทนายความและส่วนงานเป็นประจำทุกเดือนต่อเลขาธิการภายในวันที่๒๕ ของเดือนถัดไป เพื่อเสนอต่อคณะกรรมการทราบข้อ๒๕ เมื่อถึงวันสิ้นปีงบประมาณ ให้สำนักงานการเงินและบัญชีจัดทำรายงานงบดุลประจำปีให้เสร็จสิ้นภายใน๖๐ วัน โดยผู้ตรวจสอบบัญชีจักต้องรับรองงบดุลเพื่อนำเสนอที่ประชุมใหญ่แต่ละปีเมื่อมีเหตุอันสมควรนายกจะให้มีการตรวจสอบบัญชีการเงินและตัวเงินที่เก็บรักษาไว้ ณ ที่ทำการสภาทนายความในขณะหนึ่งขณะใดก็ให้กระทำได้หมวด ๖การก่อหนี้ผูกพันและการจ่ายเงิน ข้อ๒๖ การจ่ายเงินให้จ่ายได้เฉพาะเพื่อกิจการ และภายในขอบเขตของพระราชบัญญัติทนายความพ.ศ. ๒๕๒๘ข้อ๒๗ ผู้มีอำนาจอนุมัติในการก่อหนี้ผูกพันซึ่งหมายความถึง การอนุมัติดำเนินการ การอนุมัติก่อหนี้ และการลงนามในสัญญาให้เป็นไปตามเกณฑ์ดังนี้๑)นายกเป็นผู้มีอำนาจในการอนุมัติคราวหนึ่งไม่เกิน ๑๐๐,๐๐๐ บาท อุปนายกไม่เกิน๘๐,๐๐๐ บาท เลขาธิการไม่เกิน ๕๐,๐๐๐ บาทและเหรัญญิกไม่เกิน ๕๐,๐๐๐ บาท๒)ถ้าเป็นการจ่ายเงินหรืออนุมัติในการก่อหนี้ผูกพันคราวหนึ่งเกิน ๑๐๐,๐๐๐ บาท ขึ้นไปให้กระทำได้เมื่อได้รับอนุมัติจากคณะกรรมการทั้งนี้หลักเกณฑ์ดังกล่าวไม่รวมถึงการสั่งจ่ายเพื่อจ่ายเป็นเงินเดือน ค่าจ้าง หรือค่าล่วงเวลาหรือเงินอื่นใดที่ต้องจ่ายให้แก่พนักงานหรือลูกจ้างพร้อมกับการจ่ายเงินเดือนหรือค่าจ้างตามปกติซึ่งเหรัญญิกมีอำนาจสั่งจ่ายได้ตามที่จ่ายจริง หรือเป็นกรณีเบิกจ่ายตามมติที่ได้รับอนุมัติจากคณะกรรมการข้อ๒๘ อุปนายกฝ่ายบริหาร เลขาธิการ หรือเหรัญญิกอาจมอบหมายเป็นลายลักษณ์อักษรให้พนักงานสั่งจ่ายเงินเพื่อกิจการของสภาทนายความทั้งนี้ ในการมอบหมายให้คำนึงถึงระดับตำแหน่งหน้าที่ และความรับผิดชอบเป็นสำคัญข้อ๒๙ การออกเช็คสั่งจ่ายในกิจการของสภาทนายความนั้นให้ผู้มีอำนาจอนุมัติตาม ข้อ ๒๗ (๑) ลงนามร่วมกันอย่างน้อยสองคนข้อ๓๐ หลักฐานการจ่ายเงิน ใบสำคัญจ่าย ตลอดจนวิธีการจ่ายเงินนอกเหนือจากที่กำหนดไว้ในข้อบังคับนี้ ให้เป็นไปตามข้อบังคับหรือระเบียบอื่นที่สภาทนายความเป็นผู้กำหนดหมวด ๗กองทุนช่วยเหลือประชาชนทางกฎหมาย ข้อ๓๑ ในหมวดนี้เงินกองทุน หมายความว่า เงินกองทุนช่วยเหลือประชาชนทางกฎหมายที่ได้รับอุดหนุนจากรัฐบาลสภาทนายความ หน่วยงานราชการ หน่วยงานอิสระ องค์การมหาชน และองค์กรเอกชนคณะกรรมการ หมายความว่า คณะกรรมการช่วยเหลือประชาชนทางกฎหมายประธานกรรมการ หมายความว่า ประธานคณะกรรมการช่วยเหลือประชาชนทางกฎหมายรองประธานกรรมการ หมายความว่า รองประธานกรรมการช่วยเหลือประชาชนทางกฎหมายเลขานุการ หมายความว่า เลขานุการคณะกรรมการช่วยเหลือประชาชนทางกฎหมายเหรัญญิก หมายความว่า เหรัญญิกของสภาทนายความข้อ๓๒ รายรับซึ่งเป็นรายได้ของกองทุนช่วยเหลือประชาชนทางกฎหมายมีที่มาจาก๑)เงินอุดหนุนจากรัฐบาล และดอกผลของเงินดังกล่าว๒)เงินสมทบของสภาทนายความ หน่วยงานราชการ หน่วยงานอิสระ องค์การมหาชน และองค์กรเอกชนและดอกผลของเงินดังกล่าวข้อ๓๓ การรับเงิน การเก็บรักษาเงินและการจัดทำบัญชีของเงินกองทุนให้นำข้อบังคับว่าด้วยการรับเงินการเก็บรักษาเงิน และการจัดทำบัญชีในหมวด ๕ แห่งข้อบังคับนี้มาบังคับใช้โดยอนุโลมข้อ๓๔ การก่อหนี้ผูกพันและการจ่ายเงินกองทุนช่วยเหลือประชาชนทางกฎหมายให้นำหลักเกณฑ์ที่กำหนดไว้ในหมวด๖ แห่งข้อบังคับนี้มาใช้โดยอนุโลมข้อ๓๕ ให้สำนักงานการเงินและบัญชี สภาทนายความจัดทำและเสนอรายรับและรายจ่าย และฐานะทางการเงินของกองทุนช่วยเหลือประชาชนทางกฎหมายในส่วนของเงินอุดหนุนจากรัฐบาลเพื่อเสนอต่อสำนักงานตรวจเงินแผ่นดินและให้นำหลักเกณฑ์วิธีการงบประมาณในหมวด ๔ แห่งข้อบังคับนี้มาใช้โดยอนุโลมข้อ๓๖ การปฏิบัติหน้าที่ของคณะกรรมการ ประธานกรรมการรองประธานกรรมการ เลขานุการ และเหรัญญิกตามความในหมวดนี้ ให้ถือปฏิบัติตามอำนาจหน้าที่ของนายกอุปนายก เลขาธิการ หรือเหรัญญิก ตามความในข้อ ๔ และข้อบังคับในหมวดอื่นทุกหมวดโดยอนุโลมหมวด ๘บทเฉพาะกาล ข้อ๓๗ ให้ข้อบังคับ ระเบียบ หรือคำสั่งของสภาทนายความเกี่ยวกับการเงินและการเบิกจ่ายเงิน ที่ใช้บังคับอยู่ในวันประกาศใช้ข้อบังคับนี้มีผลใช้บังคับต่อไปจนกว่าจะได้มีการออกระเบียบคำสั่ง หรือประกาศของสภาทนายความตามข้อบังคับนี้ขึ้นใช้บังคับ ทั้งนี้ เฉพาะที่ไม่ขัดหรือแย้งกับความในข้อบังคับนี้ประกาศ ณ วันที่ ๒๗ธันวาคม พ.ศ. ๒๕๔๗เดชอุดม ไกรฤทธิ์นายกสภาทนายความหมายเหตุ :- เหตุผลในการประกาศใช้ข้อบังคับสภาทนายความฉบับนี้คือ โดยที่ข้อบังคับว่าด้วยการเงินของสภาทนายความที่ใช้อยู่แต่เดิมนั้น แยกอยู่ในหลายส่วนงานทำให้เกิดความยุ่งยากและเกิดปัญหาในทางปฏิบัติ ดังนั้นเพื่อให้มีสภาพบังคับและทางปฏิบัติที่เป็นไปในรูปแบบเดียวกันจึงให้มีการยกเลิกข้อบังคับในส่วนที่เกี่ยวข้องกับการเงินและการเบิกจ่าย รวมทั้งวิธีการจัดการทรัพย์สินที่ใช้อยู่แต่เดิมและจะได้มีการแก้ไขใหม่เพื่อให้สอดคล้องกับข้อบังคับสภาทนายความ ว่าด้วยการเงินและทรัพย์สินของสภาทนายความฉบับนี้มณฑิตา/ผู้จัดทำ๒ พฤศจิกายน ๒๕๕๓นฤดล/ผู้ตรวจ๒๑ มกราคม ๒๕๕๔[๑] ราชกิจจานุเบกษา เล่ม๑๒๒/ตอนพิเศษ ๖ ง/หน้า ๑๗/๒๑ มกราคม ๒๕๔๘